বাংলায় নিপা আতঙ্ক, মমতা বন্দ্যোপাধ্যায়কে ফোন জে পি নাড্ডার

ওয়েবডেস্ক- রাজ্যে নিপা ভাইরাস (Nipah virus) আতঙ্ক মাথাচাড়া দিল। যা নিয়ে উদ্বিগ্ন মুখ্যমন্ত্রী মমতা বন্দ্যোপাধ্যায় (Mamata Banerjee)। বারাসতের (Barasat) একটি বেসরকারি হাসপাতালে কর্মরত দু’জন নার্সের (Nurse) শরীরে নিপা ভাইরাসের উপস্থিতি মিলেছে বলে নবান্ন (Nabanna) সূত্রে জানা গিয়েছে। তাদের রিপোর্ট পজিটিভ এসেছে। রাজ্য সরকারের বিশেষ টিম খবর পাওয়ার পরেই বারাসতে পৌঁছয়।

এর পরেই নিপা ভাইরাস নিয়ে পরিস্থিতি জানতে চেয়ে মুখ্যমন্ত্রী মমতা বন্দ্যোপাধ্যায়ের সঙ্গে ফোনে কথা বললেন কেন্দ্রীয় স্বাস্থ্যমন্ত্রী জেপি নাড্ডার (JP Nadda)। পাশে থাকার আশ্বাস দিয়েছেন নাড্ডা। যাবতীয় সাহায্যের আশ্বাস দিয়েছে কেন্দ্র সরকার। আক্রান্ত দুজনের খবর পাওয়ার পরেই মুখ্য সচিবের সঙ্গে নিপা ভাইরাস নিয়ে যাবতীয় সহযোগিতার আশ্বাস দিলেন জে পি নাড্ডা।

কেন্দ্রীয় স্বাস্থ্য মন্ত্রক এবং রাজ্যে স্বাস্থ্য দফতর তৎপরতার সঙ্গে নিপা ভাইরাসের মোকাবিলায় প্রস্তুতি নিয়ে রাখছে। বারাসতের বেসরকারি হাসপাতালের দুই নার্সের নমুনা পাঠানো হয়েছে এন আই ভি পুনেতে। যৌথভাবে কেন্দ্র এবং রাজ্য বিশেষ টিম গঠন করা হয়েছে। ন্যাশনাল জয়েন্ট আউটব্রেক রেসপন্স টিম গঠন করা হয়েছে।

আরও পড়ুন- ছড়িয়ে পড়ছে ভয়ঙ্কর নিপা ভাইরাস! ফের কি লকডাউনের পথে রাজ্য? কী বলছেন বিশেষজ্ঞরা

উল্লেখ্য, রাজ্যে দুই নার্সের শরীরে নিপা ভাইরাসে জীবাণু পাওয়া গেছে। এদের মধ্যে একজন কাটোয়া ও অপরজন পূর্ব মেদিনীপুরের। কাটোয়ার নার্সের অবস্থা আশঙ্কাজনক। ভেন্টিলেশনের রাখা হয়েছে। পূর্ব মেদিনীপুরের এক নার্সের শরীরেও নিপার জীবাণু মিলেছে। বারাসতের নারায়ণা হাসপাতালে চিকিৎসা চলছে দুই নার্সের। অসুস্থ দুই নার্সের সংস্পর্শের আসা ৫০ জনের নমুনা সংগ্রহ করা হয়েছে। আইসোলেশনে রাখা হয়েছে তাদের প্রত্যেককেই।